stanford-oval/wikipedia huggingface dataset:
גשר הגלילים

טנקים חוצים את תעלת סואץ על גשר הגלילים, 25 באוקטובר 1973
גשר הגלילים באתר "יד לשריון" בלטרון
גשר הגלילים באתר "יד לשריון" בלטרון
הרתמות לגשר הגלילים ערב ליל הצליחה, 15 באוקטובר 1973
חלק מגשר הגלילים ממלחמת יום הכיפורים, במוזיאון בתי האוסף לתולדות צה"ל
גשר הגלילים הוא גשר נייד שתוכנן ופותח על ידי יחידת יפת"ח בפיקודו של תא"ל דוד לסקוב, לשם צליחתה של תעלת סואץ. הרעיון המקורי של הגשר היה של לסקוב ושל האלוף ישראל טל. על פיתוח הגשר הוענק לטל וללסקוב פרס ביטחון ישראל לשנת 1973. הגשר היה אחד הגשרים ששימש את צה"ל במלחמת יום הכיפורים במבצע אבירי לב, אולם בניגוד לתכנון המוקדם הוא לא שימש לצליחת סער והונח רק לאחר שכוחות חיל רגלים וחיל השריון של צה"ל היו כבר על הגדה המערבית של תעלת סואץ.
מבנה הגשר

גשר הגלילים בנוי מגלילי מתכת. אורך כל גליל 9 מטרים וקוטרו 1.8 מטר. הגלילים חוברו ביניהם במסגרות מתכת ועליהם הונחה מסעה עליה נעו טנקים וכלי רכב אחרים.
סך הכול אורך הגשר היה 220 מטר ומשקלו 220 טון.
לגליל היו שתי מטרות. הוא שימש כגלגל בעת גרירת הגשר לתעלה וכמצוף בעת שהגשר צף במים. הגלילים מולאו בקצף פוליאוריטן למניעת חדירת מים למקרה שהגליל יפגע מפגז או נק"ל.
הגשר תוכנן מלכתחילה לגרירה בדיונות כדי לא לחסום את צירי התנועה שהיו עמוסים בכוחות אחרים. 10 טנקים תוכננו לגרור גשר באורך 200 מטר - רוחבה של תעלת סואץ. הגשר נגרר בתרגילים על אדמה קשה על ידי 3 טנקים בלבד אך בפועל בחולות שבסמוך לתעלה נזקקו ל-18 טנקים כדי לגרור אותו. עם הגעת הגשר לגדת התעלה, הטנקים מנתקים עצמם מהגשר בהפעלה פירוטכנית, והגשר נדחף למים על ידי הטנקים שעדיין רתומים לגשר ולבסוף על ידי שני טנקי דחפור שנותנים את הדחיפה הסופית.
פיתוח הגשר

לאחר מלחמת ששת הימים התברר לצה"ל שאין בידיו אמצעים לצליחת תעלת סואץ ונעשו ניסיונות שונים להכין אמצעים לצליחה של תעלת סואץ תחת אש. בתחילת שנת 1972 שני אמצעי הצליחה שהיו בידי צה"ל היו התמסחים וגשר יוניפלוט. גשר היוניפלוט (מכונה גם גשר הדוברות) היה מורכב ממצופי פלדה מעודפי מלחמת העולם השנייה שלאחר תרגול היה ניתן להרכיבן לגשר במשך שמונה שעות תוך שימוש במאתיים משאיות. התמסחים היו כלים אמפיביים שנרכשו בזול כגרוטאות והושמשו בישראל. הדעות היו חלוקות אם אמצעים אלו מספיקים לצורכי צליחת תעלת סואץ.
בתחילת 1972 הוצע על ידי דוד לסקוב לבנות גשר גלילים שיוכל להגרר בבת אחת ולהדחף למים מבלי לסכן חיילים שיהיו חשופים לאש אויב. הרעיון היה שגשר הגלילים יורכב מול נקודת הצליחה במרחק של מספר קילומטרים מהתעלה ויגרר בקו ישר אל התעלה. בהגיעו לקו המים הוא יידחף לתוך התעלה ותוך דקות יוכלו הטנקים לעבור עליו אל הגדה המערבית של התעלה. הנחת העבודה של לסקוב הייתה שצה"ל יחזיק בגדה המזרחית של התעלה, ומשם תתחיל מערכת הצליחה.
הגשר כאמור פותח על ידי יחידת יפת"ח עליה פיקד תא"ל לסקוב כשהגיבוש העקרוני של רעיון הגשר היה של לסקוב יחד עם האלוף טל. האלוף ישראל טל הוסיף את הרעיון שהגלילים עצמם יהיו גלגלים בעת גרירה יבשתית של הגשר וישמשו כמצופים כשהגשר מושק למים. לצורך תכנון הקונסטרוקציה של הגשר שכרה יפת"ח את שרותי ההנדסה של המהנדס פרידריך לויכטר.
הדעות בצה"ל היו חלוקות לגבי כדאיות ההשקעה בגשר וישימות הרעיון להוביל את הגשר אל התעלה בתנאי סער. חיל החימוש התנגד לרעיון גשר הגלילים, וחלק מאנשי חיל ההנדסה גם לא היו שלמים עם הרעיון. אולם ישראל טל כסגן הרמטכ"ל עמד מאחורי הרעיון ודחף אותו קדימה. היו אף שטענו, בהם מפקד גדוד הצליחה של חיל ההנדסה אבי זוהר (לימים תת-אלוף), שישראל טל העביר תקציבים מאמצעי הצליחה האחרים לטובת גשר הגלילים וביקרו אותו על כך. גם עוזי עילם טוען בספרו (ראו למטה) כי האלוף טל התנגד בדיון מטכ"ל להכנת אלטרנטיבה כדוגמת דוברות ה"Gillois" (בצה"ל כונו תמסחים), שבסופו של דבר נרכשו בזול כגרוטאות, והצילו את המצב בתחילת הצליחה.
לעומת זאת, האלוף נחמיה קין, ראש אגף אפסנאות של צה"ל החל מאוקטובר 1972 טען שלא הועברו תקציבים מאמצעי הצליחה האחרים לפיתוח גשר הגלילים.
גרירת הגשר תורגלה פעמים רבות באתר אימונים בסיני, שבו נחפר אגם מלאכותי במידות התואמות את תעלת סואץ. אולם פיתוח הגשר לא הושלם עד פרוץ מלחמת יום כיפור וחסרו לו אביזרי עזר. הגשר לא עבר ניסויים קפדניים וגרירתו הייתה קשה בתנאי השטח במערב סיני.
ב-29 במאי 1973 הוצג גשר הגלילים בפני צמרת צה"ל ומאז הפך לחלק מרכזי בתוכניות הצליחה של צה"ל. על פי התוכניות, צליחת התעלה תתבצע במהירות על ידי הובלת גשר הגלילים אל התעלה, דחיפתו למים ומעבר מיידי של טנקים לגדה המערבית.
לאחר מלחמת יום הכיפורים

לאחר מלחמת יום הכיפורים והנסיגה מתעלת סואץ הוצא הגשר מהתעלה ונגרר צפונה כשהוא מפוצל למספר קטעים. בהמשך פוצל הגשר למספר גשרים קטנים יותר שהוצבו בנקודות מעבר על גדת נהר הירדן. חלק שלם של הגשר מוצג במוזיאון "יד לשריון" בלטרון, ומספר גלילים בודדים ללא מבנה הגשר הוצגו במוזיאון "בתי האוסף" ביפו.
לקריאה נוספת

אורי מילשטיין, קריסה ולקחה, הוצאת שרידות 1993, פרק רביעי, צליחת סער, עמודים 131–148
עוזי עילם, קשת עילם, ספרי חמד 2009, עמ' 111
עמירם אזוב, צליחה, הוצאת דביר, 2011
משה גבעתי, מבקיע חומות - סיפור חייו ופועלו של תא"ל דוד לסקוב, תל אביב: הוצאת ידיעות ספרים, תשע"ה-2015
הערות שוליים

↑  אמיר בוחבוט, צה"ל מחליף את "גשר הגלילים" המיתולוגי, באתר nrg‏, 16 ביוני 2010
↑  סא"ל (מיל) שמעון בן שושן, מג"ד. ביטאון "שריון" מס' 44, ספטמבר 2013.
↑  על פי עדוית של ישראל טל ואברהם אדן אצל מילשטיין
↑  אריאל שרון: מלחמת יום הכיפורים, אתר ביוגרפיה של אריאל שרון
1 2  אריה אפלטוני, "זה היה הלילה הקשה בחיי", גיליון אוקטובר 2007 של ביטאון ארגון נכי צה"ל, עדות של המח"ט אמנון רשף
↑  רועי כספי, מכתב מאוחר מעל הגשר, 3 באוקטובר 2008, אתר זרוע היבשה, עדות של תא"ל אבי זוהר
↑  במאמר מיתוס החווה הסינית, קווים לדמותו, עמיקם צור, 1 בינואר 2005, טוען עמיקם צור שציר "עכביש" היה פתוח לפני קרב החווה הסינית ושלקרב לא היה כל תרומה להעברת גשר היוניפלוט
גשר הגלילים במהלך השינוע אל התעלה

עבודות על גשר הגלילים במהלך הגרירה
פורדנונה (כדורגל)

מועדון הכדורגל פורדנונה (באיטלקית: Pordenone Calcio) הוא מועדון כדורגל איטלקי מהעיר פורדנונה. המועדון נוסד בשנת 1920 וכיום משחק בליגה האיטלקית השישית.
היסטוריה

המועדון נוסד בשנת 1920 כמועדון כדורגל פורדנונה.
בעונת 08–2007, המועדון עלה ליגה לסרייה ד', וכעבור שש עונות העפיל לסרייה ג'. המועדון הורד בחזרה לסרייה ד', אך חזר בחזרה לסרייה ג' עקב מחסור קבוצות בליגה.
המועדון הגיע פעמיים ברציפות לשלב פלייאוף העלייה של סרייה ג', אך הפסידה בחצאי הגמר לפיזה ולפארמה אשר בסופו של דבר השיגו את כרטיס העפלה לסרייה ב'.
ב-12 בדצמבר 2017, פורדנונה שיחקה נגד אינטר בסן סירו בשלב שמינית הגמר של הגביע האיטלקי. משחק זה הסתיים בתום הזמן החוקי בתיקו מאופס, אך פורדנונה הפסידה בתוצאה 5–4 בפנדלים. זה היה הישג השיא של המועדון במסגרת הגביע האיטלקי.
בעונת 19–2018, פורדנונה סיימה ראשונה בבית ב' של הסרייה א' וכתוצאה מכך העפילה לסרייה ב' בפעם הראשונה בתולדותיה.
תארים והישגים

סרייה ד': 2013-14
סרייה ג' (בית ב'): 2018-19
ישראל באירוויזיון 2013

ישראל השתתפה באירוויזיון 2013 עם השיר רק בשבילו בביצוע של מורן מזור בעיר מאלמה, במדינת שוודיה.
לפני האירוויזיון > קדם אירוויזיון 2013

קדם-אירוויזיון 2013 הייתה תחרות שירים, שנועדה לבחור את השיר שייצג את ישראל בתחרות אירוויזיון 2013.
באוגוסט 2012 הודיעה רשות השידור כי ייושם פורמט חדש לקדם אירוויזיון, הכולל שלושה חצאי גמר, סיבוב גלגל הצלה וגמר עם 10 שירים. התקציב לקדם-אירוויזיון נאמד בכ-2 מיליון ש"ח.
בדצמבר פורסמו פרטים נוספים על מתכונת התחרות. שלושה חצאי גמר עם 10 שירים בכל אחד מהם, התקיימו ב-26, 27 ו-28 בפברואר 2013. שלושת השירים הראשונים בכל חצי גמר העפילו לגמר, והשיר הרביעי היה זכאי להזדמנות שנייה בגלגל הצלה שהתקיים ב-3 במרץ 2013. במקור, הרעיון לגלגל הצלה היה שגם השירים שהגיעו למקום הרביעי והחמישי בכל חצי גמר, אולם הפורמט עודכן כדי שיכלול רק את השירים שסיימו במקום הרביעי. תשעה מועמדים מחצי גמר ומועמד נוסף מגלגל הצלה סך הכל 10 שירים עלו לגמר ב-7 במרץ 2013.
ביום 31 בדצמבר 2012 הודיעה רשות השידור על הכללים והתקנות המלאים לתחרות, ופתחה את תקופת הרשמת השירים, אשר נמשכה עד 16 בינואר 2013.
ב-29 בינואר 2013 חשפה רשות השידור את 30 השירים שנבחרו על ידי ועדה מיוחדת של אמנים, זמרים, מלחינים, מוזיקאים, מפיקים ומומחים מתחום המוזיקה. השירים הוקצו מאוחר יותר לשלושה חצאי גמר ב-6 בפברואר 2013.
חמש ההופעות לקדם אירוויזיון התקיימו בברודקאסט קומפלקס סטודיו בחולון, בהנחיית רון שחר ואורנה דץ שבוע לפני כל חצי גמר, ב-19, 20 ו-21 בפברואר 2013, השירים המתחרים בכל חצי גמר שוחררו לציבור באינטרנט.
צוות השופטים המומחים שהעריך את השירים בחצי הגמר והגמר (אלא אם צוין אחרת) כלל:
אילנית - זמרת, ייצגה את ישראל בתחרות האירוויזיון 1973 ו-1977
דפנה דקל - זמרת, ייצגה את ישראל בתחרות האירוויזיון 1992, והייתה בין מנחי אירוויזיון 1999
אורי פסטר - במאי תיאטרון וקולנוע
משה דץ - זמר, ייצג את ישראל בתחרות האירוויזיון 1991 במסגרת הדצים
מירה עווד (בחצאי הגמר בלבד) - זמרת, ייצגה את ישראל בתחרות האירוויזיון 2009
צביקה פיק (בגמר בלבד) - זמר ומלחין, הלחין את שיר האירוויזיון הישראלי שזכה ב-אירוויזיון 1998, דיווה וב-2002 Light a Candle
שרון חזיז (בגמר בלבד) - זמרת ושחקנית
אלדד שרים (בגמר בלבד) - מלחין, הלחין את השיר שייצג את ישראל באירוויזיון 1977 אהבה היא שיר לשניים
לפני האירוויזיון > קדם אירוויזיון 2013 > חצי-גמר 1

החצי הגמר הראשון התקיים ב-26 בפברואר 2013. קטלין רייטר, שני זמיר ורון ויינרייך עלו לגמר, ואילו יהודה גברה קיבל הזדמנות שנייה בגלגל הצלה. התוצאות נקבעו על ידי שילוב 50/50 של הצבעת חבר שופטים והצבעה פומבית במסרונים. ב-6 במרץ קטלין רייטר עם השיר עד אליי פרשה מהמתחרות.
בחלק האמנותי של המופע, הופיע משה פרץ בביצוע השיר הללויה שייצג את ישראל בתחרות האירוויזיון 1979.
| סדר | שם המבצע | שם השיר | מילים | לחן | עיבוד | תוצאה |
| --- | --- | --- | --- | --- | --- | --- |
| 1 | ליילה | "בוא" | יוני רועה ומריו רוחה | יוני רועה | - | הודחה |
| 2 | אדיר גץ | "העיקר שאני שר" | אדיר גץ | אדיר גץ | חזי שקד | הודח |
| 3 | אורטל אופק | "תגיד לי למה" | אורטל אופק | אורטל אופק | - | הודחה |
| 4 | עדי צ'זרה | "לא ניתן לך ליפול" | עדי צ'זרה | עדי צ'זרה | נדב ביטון | הודח |
| 5 | שני זמיר | "Forever" | שני זמיר | שני זמיר | גלעד מרקוביץ' | בגמר |
| 6 | רון ויינרייך | "Love Is One" | רון ויינרייך ויועד פקטה | רון ויינרייך ויועד פקטה | - | בגמר |
| 7 | אדרת | "Victory" | אדרת | אדרת | גלעד מרקוביץ' | הודחה |
| 8 | קטלין רייטר | "עד אליי" | סהר חגי ופטריסיה אורי כהן | דור דניאל | תומר בירן | בגמר פרשה |
| 9 | יהודה גברה | היום | יהודה גברה | תומר הדדי | תומר מייזנר וטל אבירם | גלגל הצלה |
| 10 | ליהיא גרינר ועומרי 69 סגל | "Just Like Me" | עומרי 69 סגל | עידן רואה | - | הודחו |
לפני האירוויזיון > קדם אירוויזיון 2013 > חצי-גמר 2

החצי הגמר השני התקיים ב-27 בפברואר 2013. רן סנדלר, ולדי בלייברג ומורן מזוז עלו לגמר, ואילו ירדן צור קיבלה הזדמנות שנייה בגלגל הצלה. התוצאות נקבעו על ידי שילוב 50/50 של הצבעת חבר שופטים והצבעה פומבית במסרונים.
בחלק האמנותי של המופע הופיעו אסף הרץ ואליאנה תדהר בביצוע השיר "הלילה" שייצג את ישראל בתחרות האירוויזיון 1981.
| סדר | שם המבצע | שם השיר | מילים | לחן | עיבוד | תוצאה |
| --- | --- | --- | --- | --- | --- | --- |
| 1 | שרית אביטן | "Mon amour" | מירית שם אור | שרונה פיק | - | הודחה |
| 2 | חן כהן | "הלב מבקש" | חן כהן | חן כהן | נועם ינקלביץ | הודח |
| 3 | האולטראס | "Happy Birthday" | אלי פרץ, דן ברטוב וסדריק בן שבת | אלי פרץ, דן ברטוב וסדריק בן שבת | גיל Dj Only וינגרטן | הודחו |
| 4  | רן סנדלר | "Find A Way" | דורון גל | דורון גל | - | בגמר |
| 5  | מורן מזוז | "תן לי סימן" | שולי יוסף | שולי יוסף | - | בגמר |
| 6 | סולקי | "Living One Time" | איציק קרייף, אריאל אלבגלי ואריק פורמן | איציק קרייף, אריאל אלבגלי | - | הודחו |
| 7 | חיה סמיר | "Happy and Sad" | חיה סמיר וגלעד שמואלי | חיה סמיר | חיה סמיר, יענקלה סגל וגלעד שמואלי | הודחה |
| 8  | ולדי בלייברג | "We Are Free" | נוי אלוש, דורון פלסקוב וסער בדישי | נוי אלוש, דורון פלסקוב וסער בדישי | - | בגמר |
| 9  | ירדן צור | "Replace You"  | ירדן צור | ירדן צור | דודי תמיר | גלגל הצלה |
| 10 | רוני סילבר | "בליבי" | איתי זילברשטיין ועידן יניב | איתי זילברשטיין ועידן יניב | איתי זילברשטיין ומאיר עמר | הודחה |
לפני האירוויזיון > קדם אירוויזיון 2013 > חצי-גמר 3

החצי הגמר השלישי התקיים ב-28 בפברואר 2013. הילה בן דוד, מיטל דה רזון ואסי טל ומורן מזור עלו לגמר, ואילו ניקי גולדשטיין קיבל הזדמנות שנייה בגלגל הצלה. התוצאות נקבעו על ידי שילוב 50/50 של הצבעת חבר שופטים והצבעה פומבית במסרונים.
בחלק האמנותי של המופע הופיע עומר אדם בביצוע השיר שביל הבריחה, שבוצע במקור על ידי ריטה, שהשתתפה בתחרות קדם-אירוויזיון 1986.
| סדר | שם המבצע | שם השיר | מילים | לחן | עיבוד | תוצאה |
| --- | --- | --- | --- | --- | --- | --- |
| 1 | לירן נוטיק | "Alive" | לירן נוטיק | לירן נוטיק | - | הודח |
| 2 | מיטל דה רזון ואסי טל | "Toda La Noche" | מיטל דה רזון ואסי טל | מיטל דה רזון ואסי טל | - | בגמר |
| 3 | אלון ז'אן | "חי את החיים" | אלון ז'אן, ברוך פרידלנד ועינת הולנדר | אלון ז'אן | רן אביב | הודח |
| 4 | בצלאל רביב | "No War" | בצלאל רביב | בצלאל רביב | יועד נבו, בצלאל רביב, אלי סיבוני ויותם בקר | הודח |
| 5 | הדר עוזרי | "תן מעוואל" | רונן בלונדר והדר עוזרי | רונן בלונדר | - | הודחה |
| 6 | מייקל הרפז | "מכתב לאמא" | מייקל הרפז | מייקל הרפז | ניר דנן ומייקל הרפז | הודח |
| 7 | ניקי גולדשטיין | "We Are One" | ניקי גולדשטיין וירון מלאכי | ניקי גולדשטיין וירון מלאכי | רן אביב | גלגל הצלה |
| 8 | הילה בן דוד | "Beautiful" | גרי גאזארך | גרי גאזארך וראובן חיון | - | בגמר |
| 9 | ג'ולייטה | "Fantasia" | דורון מדלי | דורון מדלי | יונתן גולדשטיין | הודחה |
| 10 | מורן מזור | "רק בשבילו" | גל שריג | חן הררי | חן מצגר-אדר | בגמר |
לפני האירוויזיון > קדם אירוויזיון 2013 > גלגל הצלה

הגלגל הצלה התקיים ב-3 במרץ 2013. השיר הרביעי מכל חצי גמר התחרה על המקום האחרון בגמר. יהודה גברה עם השיר היום עלה לגמר. ב-6 במרץ ניקי גולדשטיין עלה לגמר בעקבות פרישתה של קטלין רייטר.
| סדר | שם המבצע | שם השיר | מילים | לחן | עיבוד | תוצאה | מקום |
| --- | --- | --- | --- | --- | --- | --- | --- |
| 1 | יהודה גברה | "היום" | יהודה גברה | תומר הדדי | תומר מייזנר וטל אבירם | בגמר | 1 |
| 2 | ירדן צור | "Replace You" | ירדן צור | ירדן צור | דודי תמיר | הודחה | 3 |
| 3 | ניקי גולדשטיין | "We Are One" | ניקי גולדשטיין וירון מלאכי | ניקי גולדשטיין וירון מלאכי | רן אביב | הודח בגמר | 2 |
לפני האירוויזיון > קדם אירוויזיון 2013 > גמר

הגמר התקיים ב-7 במרץ 2013. הצבעת הקהל לגמר נפתחה ב-3 במרץ 2013, לאחר גלגל ההצלה. ב-6 במרץ פרשה קטלין רייטר עם השיר עד אליי מההגמר והוחלפה בניקי גולדשטיין עם השיר We Are One. כל חבר במועצת השופטים העניק נקודות לשבעת השירים המועדפים עליהם בדרך: 1, 2, 4, 6, 8, 10 ו-12. סך של 301 נקודות מהשופטים. הצבעת הקהל התבססה על אחוז הקולות שכל שיר השיג. לדוגמה, אם שיר זכה ב-10% מהקולות הציבוריים, אזי השיר יקבל 10% מ-301 נקודות. לאחר השילוב של חבר השופטים והצבעת הקהל, מורן מזור ניצחה עם השיר רק בשבילו. השיר "Forever" בביצועה של שני זמיר קיבל את מירב הקולות מהקהל, 44 נקודות, אולם כל השופטים העניקו לו אפס נקודות, ולכן הוא סיים רק במקום השישי, ועל כך הגיבה זמיר, "לא קיבלתי יחס מהשופטים, כאילו לא הייתי קיימת, כאילו היו רק תשעה שירים,זה חשוד".
בחלק האמנותי של המופע הופיעו מירי מסיקה ושלומי שבת.
| סדר | שם המבצע | שם השיר | מילים | לחן | עיבוד | ניקוד סופי | מקום |
| --- | --- | --- | --- | --- | --- | --- | --- |
| 1 | יהודה גברה | "היום" | יהודה גברה | תומר הדדי | תומר מייזנר וטל אבירם | 59 | 4 |
| 2 | מורן מזוז | "תן לי סימן" | שולי יוסף | שולי יוסף | - | 36 | 9 |
| 3 | רון ויינרייך | "Love Is One" | רון ויינרייך ויועד פקטה | רון ויינרייך ויועד פקטה | - | 95 | 2 |
| 4 | שני זמיר | "Forever" | שני זמיר | שני זמיר | גלעד מרקוביץ' | 44 | 6 |
| 5 | הילה בן דוד | "Beautiful" | גרי גאזארך | גרי גאזארך וראובן חיון | - | 44 | 7 |
| 6 | רן סנדלר | "Find A Way" | דורון גל | דורון גל | - | 57 | 5 |
| 7 | מיטל דה רזון ואסי טל | "Toda La Noche" | מיטל דה רזון ואסי טל | מיטל דה רזון ואסי טל | - | 87 | 3 |
| 8 | מורן מזור | "רק בשבילו" | גל שריג | חן הררי | חן מצגר-אדר | 104 | 1 |
| 9 | ולדי בלייברג | "We Are Free" | נוי אלוש, דורון פלסקוב וסער בדישי | נוי אלוש, דורון פלסקוב וסער בדישי | - | 41 | 8 |
| 10 | ניקי גולדשטיין | "We Are One" | ניקי גולדשטיין וירון מלאכי | ניקי גולדשטיין וירון מלאכי | רן אביב | 35 | 10 |
לפני האירוויזיון > קדם אירוויזיון 2013 > גמר > שלב הניקוד

| שם השיר | אילנית | משה דץ | דפנה דקל | אורי פסטר | אלדד שרם | שרון חזיז | צביקה פיק | מסרונים | ניקוד סופי |
| --- | --- | --- | --- | --- | --- | --- | --- | --- | --- |
| "היום" | 6 | 0 | 1 | 4 | 0 | 4 | 8 | 36 | 59 |
| "תן לי סימן" | 4 | 6 | 0 | 1 | 0 | 0 | 2 | 23 | 36 |
| "Love Is One" | 8 | 8 | 12  | 12  | 12  | 12  | 0 | 31 | 95 |
| "Forever" | 0 | 0 | 0 | 0 | 0 | 0 | 0 | 44 | 44 |
| "Beautiful" | 1 | 4 | 6 | 2 | 1 | 2 | 12  | 16 | 44 |
| "Find A Way" | 0 | 0 | 4 | 6 | 8 | 0 | 10 | 29 | 57 |
| "Toda La Noche" | 10 | 10 | 8 | 8 | 4 | 6 | 1 | 40 | 87 |
| "רק בשבילו" | 12  | 12  | 10 | 10 | 10 | 10 | 0 | 40 | 104 |
| "We Are Free" | 2 | 1 | 0 | 0 | 2 | 1 | 6 | 29 | 41 |
| "We Are One" | 0 | 2 | 2 | 0 | 6 | 8 | 4 | 13 | 35 |
באירוויזיון > חצי גמר

ישראל השתתפה בחצי גמר השני והופיעה ה-10 בסדר ההופעה, אחרי יוון ולפני ארמניה. בתום ההצבעה ישראל לא העפילה לגמר.
באירוויזיון > חצי גמר > נקודות שהוענקו לישראל

| משולב קהל ושופטים> ציון | משולב קהל ושופטים> מדינות | משולב קהל ושופטים> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  אזרבייג'ן,  ארמניה | 12 נקודות |
| 5 נקודות |  גאורגיה | 5 נקודות |
| 4 נקודות |  בולגריה,  גרמניה,  צרפת | 12 נקודות |
| 3 נקודות |  אלבניה,  ספרד | 6 נקודות |
| 2 נקודות |  פינלנד,  רומניה | 4 נקודות |
| נקודה אחת |  איסלנד | נקודה אחת |
| סך הכל | 11 מדינות | 40 נקודות |
באירוויזיון > חצי גמר > נקודות שישראל העניקה

| משלוב קהל ושופטים> ציון | משלוב קהל ושופטים> מדינות |
| --- | --- |
12 נקודות:  אזרבייג'ן
10 נקודות:  רומניה
8 נקודות:  ארמניה
7 נקודות:  גאורגיה
6 נקודות:  יוון
5 נקודות:  נורווגיה
4 נקודות:  סן מרינו
3 נקודות:  הונגריה
2 נקודות:  מלטה
נקודה אחת:  פינלנד
סך הכל: 10 מדינות
באירוויזיון > גמר > נקודות שישראל העניקה

| משלוב קהל ושופטים> ציון | משלוב קהל ושופטים> מדינות |
| --- | --- |
12 נקודות:  אזרבייג'ן
10 נקודות:  אוקראינה
8 נקודות:  דנמרק
7 נקודות:  רוסיה
6 נקודות:  נורווגיה
5 נקודות:  גרמניה
4 נקודות:  פינלנד
3 נקודות:  בלארוס
2 נקודות:  יוון
נקודה אחת:  מולדובה
סך הכל: 10 מדינות
ראו גם

ישראל באירוויזיון
אירוויזיון 2013
קדם-אירוויזיון
האירוויזיוניסטים
הערות שוליים

↑  מור לוי, קדם אירוויזיון 2013: 30 שירים, שלושה חצאי גמר, באתר ynet, 9 באוגוסט 2012
↑  אסף נבו, ‏רוני דלומי מועמדת לייצג את ישראל באירוויזיון, באתר ‏מאקו‏, 18 באוקטובר 2012
↑  יערה יעקב, קדם אירוויזיון 2013: ריאליטי של חמישה משדרים, באתר ynet, 30 בדצמבר 2012
↑  קדם אירוויזיון 2013: ליהיא גרינר ומורן מזוז, באתר ynet, 26 בינואר 2013
↑  יערה יעקב, אורנה דץ ורון שחר ינחו את הקדם-אירוויזיון, באתר ynet, 12 בפברואר 2013
↑  בלעדי: מתמודדי הקדם אירוויזיון בהשמעת בכורה, באתר ynet, 19 בפברואר 2013
↑  מתמודדי הקדם אירוויזיון בהשמעת בכורה - חלק ב', באתר ynet, 20 בפברואר 2013
↑  מתמודדי הקדם בהשמעת בכורה - חלק אחרון, באתר ynet, 21 בפברואר 2013
↑  קדם אירווזיון סיבוב ראשון: קטלין רייטר בפנים, באתר ynet, 26 בפברואר 2013
↑  יערה יעקב, קטלין רייטר פורשת מהקדם אירוויזיון, באתר ynet, 6 במרץ 2013
↑  יערה יעקב, קדם אירוויזיון: גם בלייברג ומורן מזוז בגמר, באתר ynet, 27 בפברואר 2013
↑  יערה יעקב, קדם אירווזיון: מורן מזור בגמר, ומי עוד?, באתר ynet, 28 בפברואר 2013
↑  קדם אירוויזיון: יהודה גברה זכה בגלגל ההצלה, באתר ynet, 3 במרץ 2013
↑  בעקבות הפרישה: ניקי גולדשטיין במקום קטלין, באתר ynet, 6 במרץ 2013
↑  מעשרה ימריא אחד: הפיינליסטים בקדם אירוויזיון, באתר ynet, 4 במרץ 2013
↑  יערה יעקב, מורן מזור תייצג את ישראל באירוויזיון, באתר ynet, 7 במרץ 2013
↑  מור קומפני, שני זמיר: "יש בעניין הקדם אירוויזיון משהו חשוד", באתר חדשות 13, ‏10 במרץ 2013
↑  מירי מסיקה ושלומי שבת בקדם אירוויזיון, באתר ynet, 25 בפברואר 2013
↑  אירוויזיון: מורן מזור לא העפילה לגמר, באתר ynet, 16 במאי 2013
1 2  Detailed voting results SF2
↑  Detailed voting results GF
מורן מזור בחזרות לחצי גמר
פרסי דיאקוניס

| --- | --- |

 לידה:  31 בינואר 1945 (בן 79) ניו יורק
 ענף מדעי:  סטטיסטיקה מתמטית
 מקום לימודים:  סיטי קולג' של ניו יורק אוניברסיטת הרוארד
 מנחה לדוקטורט:  דניס ארנולד הג'הל פרדריק מוסטלר
 מוסדות:  אוניברסיטת הרוארד אוניברסיטת סטנפורד
 תלמידי דוקטורט:  סורב צ'טרג'י, אדוארדו אנג'ל, אליזבת מקס, איגור פק, אריק רנס, ג'ף רוזנטל, פרנסיס סו, אליזבת וילמר, אריף זמן.
 פרסים והוקרה:  עמיתי מקארתור  עמית האגודה האמריקאית למתמטיקה (2013)  פרס אוילר לספרות (2013)  פרס ואן ויג'נגרדן (2006)  פרס ג'וסיה וילארד גיבס (1997)  עמית האיגוד האמריקני לסטטיסטיקה (1994)  פרס רולו דייוידסון (1982)  עמית המכון לסטטיסטיקה מתמטית (1981) 
 בת זוג:  סוזן הולמס
 אתר רשמי
 תרומות עיקריות
 כלל פרידמן-דיאקוניס (אנ')
 
פרסי ורן דיאקוניס (באנגלית: Persi Warren Diaconis; נולד ב-31 בינואר 1945) הוא מתמטיקאי אמריקאי ממוצא יווני וקוסם מקצועי לשעבר. הוא פרופסור לסטטיסטיקה ומתמטיקה באוניברסיטת סטנפורד.
הוא ידוע במיוחד בהתמודדות עם בעיות מתמטיות הכרוכות באקראיות, כמו הטלת מטבע וערבוב קלפי משחק.
ביוגרפיה

דיאקוניס גדל במשפחה של מוזיקאים, ובלדותו ניגן בכינור ולמד בבית הספר ג'וליארד. כתחביב עסק בקסמים. בגיל 12 פגש את מרטין גרדנר, שהיה גם קוסם חובב, וגרדנר עורר בו עניין בטריקים מתמטיים, והזכיר טריקים שלו בטורו ס"סיינטיפיק אמריקן". בגיל 14 עזב דיאקוניס את ביתו בניו יורק כדי להצטרף למסעותיו של הקוסם דאי ורנון שהיה ידוע בזריזות ידיו. דיאקוניס קיבל תעודת בגרות על סמך ציונים שניתנו לו על ידי מוריו לאחר שנשר מבית הספר התיכון ג'ורג' וושינגטון. הוא חזר ללימודים בגיל 24 כדי ללמוד מתמטיקה, על מנת שיוכל לקרוא את מבוא לתורת ההסתברות ויישומיה, החיבור המפורסם בן שני הכרכים של ויליאם פלר על תורת ההסתברות. הוא למד לתואר ראשון בסיטי קולג' של ניו יורק והשלים את לימודיו ב-1971. בהמלצתו של גרדנר התקבל לאוניברסיטת הרווארד, וב-1974 קיבל שם תואר דוקטור בסטטיסטיקה מתמטית.
לדברי מרטין גרדנר, במהלך לימודיו דיאקוניס פרנס את עצמו באמצעות משחקי פוקר על ספינות בין ניו יורק לאמריקה הדרומית.
דיאקוניס נשוי לסוזן הולמס (אנ'), פרופסור לסטטיסטיקה באוניברסיטת סטנפורד.
קריירה

דיאקוניס קיבל את מלגת מקארתור ב-1982. ב-1992 פרסם (עם דייב באייר (אנ')) מאמר בשם "Trailing the Dovetail Shuffle to Its Lair" (מונח שטבע הקוסם צ'ארלס ג'ורדן (אנ') בתחילת המאה העשרים). המאמר מחשב כמה פעמים יש לערבב חפיסת קלפים בשיטה שבה חוצים את החבילה, אוחזים בכל יד מחצית חבילה ומערבבים את החצאים קלף-קלף מכל מחצית. כדי למדוד את מידת הערבוב של חבילת הקלפים כותבי המאמר משתמשים במידה המתמטית של מרחק השינוי הכולל (אנ'). הם הראו שלפי מודל גילברט-שאנון-רידס (אנ') דרושים שבעה ערבובים כדי שמרחק השינוי הכולל ירד מ-1 לפחות מחצי. לאחר מכן הוא מצטמצם בערך למחצית בכל ערבוב.
דיאקוניס היה שותף לכתיבת מאמרים נוספים המרחיבים את תוצאותיו ומקשרים את הבעיה של ערבוב קלפים לבעיות אחרות במתמטיקה.
דיאקוניס נשכר על ידי מנהלי קזינו כדי לחפש פגמים במכונות ערבוב הקלפים האוטומטיות. דיאקוניס אכן מצא פגמים ותגובת המנהלים המזועזעים היתה, "אנחנו לא מרוצים מהמסקנות שלך אבל אנחנו מאמינים להן ולשם כך שכרנו אותך".
בשילוב של הידע שלו בסטטיסטיקה ובקסמים יצא נגד הטוענים לכישורי תפיסה על-חושית, בהם אורי גלר.
הוא כיהן בחבר השופטים למדעי המתמטיקה של פרס אינפוסיס (אנ') בשנים 2011 ו-2012.
הוקרה

1982 - זכה במלגת מקארתור
1982 - זכה בפרס רולו דוידסון
1990 - מרצה מוזמן של הקונגרס הבין-לאומי של המתמטיקאים (ICM)
1995 - נבחר לאקדמיה הלאומית למדעים
1997 - מרצה גיבס, החברה האמריקאית למתמטיקה
1998 - מרצה המליאה של ICM
2003 – קיבל תואר דוקטור לשם כבוד מאוניברסיטת שיקגו
2005 – נבחר לחברה הפילוסופית האמריקאית
2006 - זכה בפרס ואן ויגארדן
2012 – זכה בפרס לוי ל. קונאנט
2012 - עמית האגודה האמריקאית למתמטיקה
2013 - קיבל תואר דוקטור לשם כבוד מאוניברסיטת סנט אנדרוז
2014 - הרצאת Cahit Arf באוניברסיטת המזרח התיכון הטכנית, אנקרה, טורקיה
עבודות

בין הספרים שנכתבו על ידי דיאקוניס:
הצגות של חבורות בהסתברות ובסטטיסטיקה (המכון לסטטיסטיקה מתמטית, 1988)
מתמטיקה קסומה: רעיונות מתמטיים שמולידים קסמים מדהימים (בשיתוף עם רונלד ל. גרהם, הוצאת אוניברסיטת פרינסטון, 2012), זוכה פרס אוילר לשנת 2013
עשרה רעיונות גדולים על סיכוי (בשיתוף עם בריאן סקיירמס, הוצאת אוניברסיטת פרינסטון, 2018)
לקריאה נוספת

"Persi Diaconis", interviewed by Donald J. Albers, in Donald J. Albers and G. L. Alexanderson (eds.), Mathematical People, 1985.
הרדזיה (כדורגל)

הרדזיה (בבלארוסית: ФК Гарадзея) הוא מועדון כדורגל בלארוסי מהעיר הרדזיה, שבמחוז מינסק.
היסטוריה

הקבוצה הוקמה בשנת 2004 כמועדון קטרגל. המועדון שיחק באליפות מחוז מינסק ומאוחר יותר באליפות בלארוס בקטרגל ובגביע. בשנת 2007 הקבוצה השתתפה לראשונה באליפות הכדורגל במחוז מינסק וכן בגביע הבלארוסי. בשנת 2008 העפילה לליגה השנייה בבלארוס, ואחרי שזכתה בה בעונת 2010, הקבוצה ערכה את הופעת הבכורה שלה בליגה הראשונה בשנת 2011.
בשנת 2015 העפילה לראשונה בתולדותיה לליגת העל הבלארוסית. בסוף עונת 2020 ירדה מליגת העל.
צוותי נחשון

צוות נחשון (בעבר: גרעין נחשון) הוא מסגרת הגשמה של תנועת הנוער בני עקיבא בישראל. את המסגרת מתחזקים חברי הסגל בבני עקיבא (שכבות הגיל של כיתות י – י"א) בסניפי בני עקיבא השונים ברחבי הארץ. בצוותים אלו יש למעלה מ-700 חברים בצוותים השונים ומאות בוגרים.